open-index/open-wikipedia-markdown huggingface dataset:
Gintautas Mišeikis

**Gintautas Mišeikis** (g. 1957 m. gruodžio 17 d. Bukintlaukyje, Tauragės raj.) – teisininkas, veterinarijos gydytojas, Lietuvos ir Kaišiadorių rajono politinis veikėjas.

## Biografija
 
1965–1974 m. mokėsi Žiežmarių vidurinėje mokykloje, 1974–1976 m. Klaipėdos 19–oje vidurinėje mokykloje, 1977 m. baigė Kauno profesinę technikos mokyklą Nr. 23 (kino mechanikas). 1977–1982 m. studijavo veterinariją Lietuvos veterinarijos akademijoje, 1982 m. stažavosi Leningrado veterinarijos institute. 2007 m. baigė Mykolo Romerio universitetą, teisininkas.

1982–1984 m. Palomenės kolūkio (Kaišiadorių rajonas), 1984 m. S. Nėries kolūkio, 1985–1987 m. Kaišiadorių eksperimentinio ūkio, 1987–1998 m. UAB „Kaišiadorių agrofirma“ vyr. veterinarijos gydytojas. 1998–2003 m. AB „Lietuvos paštas“ Kaišiadorių rajono skyriaus viršininkas, 2003 m. balandžio – birželio mėn. Kaišiadorių rajono savivaldybės meras. 2003–2014 m. Lietuvos Respublikos ginklų fondo prie Lietuvos Respublikos Vyriausybės direktorius. 2014–2016 m. šio fondo vyriausiasis patarėjas. 2017–2018 m. Valstybinės vartotojų teisių apsaugos tarnybos direktoriaus pavaduotojas.

Nuo 1995 m. Lietuvos socialdemokratų partijos narys, nuo 1999 m. LSDP tarybos narys, Kaišiadorių rajono skyriaus pirmininkas.

2000–2003 m., 2003–2007 m. Kaišiadorių rajono savivaldybės tarybos, 2000–2003 m. ir valdybos narys.

Sutuoktinė Audrė, vaikai Gintarė, Justas.

## Šaltiniai

|-
Simas Jasaitis

**Simas Jasaitis** (g. 1982 m. kovo 26 d. Vilniuje) – krepšininkas, žaidęs lengvojo krašto puolėjo pozicijoje. Ilgametis Lietuvos vyrų krepšinio rinktinės žaidėjas.

Profesionalo karjerą pradėjo 2000 m. Vilniaus „Sakalų“ klube. 2001 m. perėjo į Vilniaus „Lietuvos rytą“, kuriame žaidė iki 2006 m.

2006 m. perėjo į vieną tituluočiausių Europos klubų – „Maccabi“, ir nors šioje komandoje buvo vienas pagrindinių žaidėjų, bet sezonas nebuvo sėkmingas nei komandai, nei asmeniškai pačiam krepšininkui. 2007 m. rugpjūtį krepšininkas perėjo į ACB lygoje žaidžiantį Vitorijos „TAU Ceramica“ klubą. 2008 m. birželio 28 d. klubo prezidentas paskelbė, kad kitą sezoną klube nerungtyniaus Simas Jasaitis . 2008 m. liepą pasirašė 600 tūkst. eurų per sezoną vertės sutartį su Badalonos „Joventut“. 2009 m. liepos 30 d. pasirašė vienerių metų sutartį su Stambulo „Galatasaray Café Crown“ klubu, tačiau sezono pabaigoje nepratęsė sutarties su Turkijos klubu.. 2010 m. gruodžio 31 d. pasirašė kontraktą su Vilniaus „Lietuvos rytu“. 2011 m. liepos 19 d. pasirašė vienerių metų sutartį su „Türk Telekom“ komanda.
2012 m. birželio 15 d. pasirašė dvejų metų kontraktą su Krasnodaro „Lokomotiv-Kuban“ ekipa.

2017 m. liepos pabaigoje sugrįžo į Lietuvą ir pasirašė vienerių metų sutartį su Panevėžio „Lietkabelio“ klubu.

2019 m. rugpjūčio viduryje persikėlė į Ispanijos antrosios lygos Palensijos „Baloncesto“ klubą, su kuriuo pasirašė vienerių metų sutartį.

2022 m. birželio viduryje prisijungė prie Mažeikių „Mažeikių“ klubu ir tapo žaidžančiuoju vyr. trenerio asistentu. 2023 m. gegužės pabaigoje paskelbė baigiantis profesionalo karjerą, tačiau jau rugpjūčio pradžioje pasirašė vienerių metų sutartį su Italijos ketvirtojoje lygoje rungyniaujančiu Kapo d’Orlando „Orlandina Basket” klubu.

## Laimėjimai
* LKL čempionas (2002, 2006 m. – „Lietuvos Rytas“)
* ULEB taurės čempionas (2005 m. – „Lietuvos Rytas“, 2013 m. – Krasnodaro „Lokomotiv-Kuban“)
* BBL čempionas (2006 m. – „Lietuvos Rytas“)
* Izraelio čempionas (2007 m. – „Maccabi“)
* Ispanijos čempionas (2008 m. – „TAU Ceramica“)
* Pasaulio krepšinio čempionatas (Turkija), Bronzos medalis – 2010 m.
* 2015 m. LKL vicečempionas
* Italijos ketvirtoji lyga (2024 m.)

## Dalyvavimas čempionatuose

|}

## Šaltiniai
Roberts Štelmahers

**Robertas Štelmaheris** (; g. 1974 m. lapkričio 19 d. Rygoje) – buvęs krepšininkas, žaidęs Latvijos rinktinėje. Žaidė įžaidėjo pozicijoje.

Per savo karjerą rungtyniavo Latvijoje, Lenkijoje, Rusijoje, Turkijoje, Slovėnijoje, Italijoje, 4 sezonus praleido Vilniaus „Lietuvos ryte“.

2009 m. rugpjūčio pradžioje tapo Vilniaus „Perlas“ trenerio M. Linarto asistentu. 2010 m. vasario pradžioje buvo pasirinktas Latvijos vyrų krepšinio rinktinės vyr. trenerio asistentu. 2010 m. spalio 8 d. laikinai užėmė Vilniaus „Lietuvos Ryto“ vyr. trenerio postą. 2010 m. spalio 11 d. tapo Vilniaus „Perlo“ vyr. treneriu.

2012 m. birželio 14 d. tapo Ventspilio „Ventspils“ klubo vyr. treneriu ir pasirašė dvejų metų sutartį.

2023 m. birželio 29 d. pasirašė 1+1 tipo sutartį su Panevėžio „Lietkabeliu“, tačiau sezono pradžioje atleistas.

## Pasiekimai
* Latvijos čempionas (1996, 1997, 1998 – „Broceni“)
* Lenkijos čempionas (2000 – „Sląsk“)
* Slovėnijos čempionas (2004 – „Olimpija“)
* LKL vicečempionas (2005, 2007 – „Lietuvos Rytas“)
* ULEB taurės laimėtojas (2005 – „Lietuvos Rytas“)
* BBL čempionas (2006, 2007 – „Lietuvos Rytas“)
* LKL čempionas (2006 – „Lietuvos Rytas“)
* ULEB taurės vicečempionas (2007 – „Lietuvos Rytas")

## Nuorodos
Sandis Buškevics

**Sandis Buškevicas** (, g. 1977 m. sausio 28 d.) – Latvijos krepšininkas ir treneris.

2010 m. gruodžio 4 d. sugrįžo į Latviją, Ventspilio „Ventspils“ klubą. 2011 m. kovo 2 d. buvo atleistas.

2019 m. liepos pradžioje tapo Klaipėdos „Neptūno“ vyr. trenerio asistentu. 2025 m. jo treniruojama Telšių „Telšiai“ komanda tapo NKL čempionais.

## Pasiekimai

### Kaip žaidėjas:
* 5× Latvijos krepšinio lygos čempionas (2000–2003, 2007 m.)
* BBL čempionas (2006 m.)
* LKL čempionas (2006 m.)

### Kaip treneris:

* NKL čempionas (2025 m.)

## Nuorodos
Hermono kalnas

**Hermono kalnas** (, ) yra Antilibano kalnuose, Sirijos ir Golano aukštumų (oficialiai Libano, faktiškai Izraelio) pasienyje. Aukštis – 2814 m virš jūros lygio. Tai aukščiausias Sirijos ir Izraelio taškas. Slidinėjimo bazės. Regionas intensyviai kontroliuojamas Izraelio karinių oro pajėgų. Hermono kalnas – svarbus objektas Biblijoje.

## Nuorodos
Kūdrinis tilvikas

**Kūdrinis tilvikas** (*Tringa stagnatilis*) – tilvikinių (*Scolopacidae*) šeimos paukštis. Truputį didesnis už tikutį (*Tringa glareola*), su labai ilgom plonom gelsvai – žalsvom kojom, kurios lekiant išsikiša už uodegos. Snapas ilgas, tiesus. Kakta, gurklys, krūtinė ir apatinė kūno dalis akinančiai balta.

Peri drėgnuose pievose, stepėje, atviroje taigoje rytų Europoje ir Sibire.

Žiemoti lekia į Indiją ir Afriką. Migracijos metu galima jį pastebėti ir vidurio Europoje.

Lietuvoje retai sutinkamas, paskutinį kartą ornitologų pastebėtas 2006 balandžio 22-29 d.

Minta vabzdžiais, jų lervom ir panašiu maistu.
Vosiliškis

**Vosiliškis** (arba ***Vosyliškis***) – kaimas Raseinių rajono savivaldybėje, 9 km į pietvakarius nuo Grinkiškio. Seniūnaitijos centras. Greta (į pietvakarus) esantis kaimas Dievogala paprastai laikomas Vosiliškio dalimi (kelio ženklai pažymi tik Vosiliškį). Stovi Vosiliškio Šv. Juozapo bažnyčia (nuo 1812 m.). Veikia biblioteka, paštas (Vosiliškio: LT-60460, Dievogalos: LT-60466). Iki 2012 m. veikė Žaiginio P. Šivickio pagrindinės mokyklos skyrius (iki 2010 m. Vosiliškio pagrindinė mokykla). Vosiliškio dvaras neišliko, tik parko likučiai rodė jį buvus.

## Istorija

Vosiliškio apylinkėse buvo Vosiliškio (Belozariškio) dvaras, apie jį rašytiniuose šaltiniuose užsimenama XVI a. Dvarą 1536 m. valdė Mikalojus Radvila, po jo dvaras atiteko Belazarų giminei.

## Gyventojai

## Galerija

Vosiliškis, daugiabučiai.JPG|Daugiabučiai
Vosiliškis, biblioteka.JPG|Biblioteka (mokyklos pastate)
Vosiliškis, bokštas.JPG|Vandentiekio bokštas
Vosiliškis, apleistas pastatas.JPG|Buvusi parduotuvė
Vosiliškis, nenaudojamas pastatas.JPG|Apleistas pastatas


## Šaltiniai

## Nuorodos
* 
* Vosiliškio mokyklai – 100 metų
* Vosiliškio kryžius
Čiobiškio seniūnija

**Čiobiškio seniūnija** – administracinis-teritorinis vienetas Širvintų rajono savivaldybės pietvakariuose, Aukštaitijos etnografiniame regione. Centras – Čiobiškis.

## Geografija

Seniūnija įsikūrusi dešiniajame Neries krante, ji užima 6634 ha plotą, 46 proc. užima miškai, 44 proc. – žemės ūkio naudmenos, 2 proc. – vandenys. Daug miškų, šiaurėje plyti pelkė Lygiaraistis. Pagrindinis kelias – .


Čiobiškio sen., Lithuania - panoramio.jpg | Seniūnijos kraštovaizdis Čiobiškio apylinkėse
Čiobiškis, rodyklė.JPG | Įvažiavimas į Čiobiškį


## Istorija

Įsteigta 1995 m. vietoje Čiobiškio apylinkės.

|-
| 2001-04  || || 1098 || 31 kaimas, 13 viensėdžių, 1 kaimo dalis
|-
| 2009-09-01  || 66 || 997 || 31 kaimas, 13 viensėdžių
|-
| 2011 m.  || || 858 || 31 kaimas, 13 viensėdžių
|-
| 2016-08-13  || || || 31 kaimas, 13 viensėdžių
|-
| 2021 m.  || 66 || 647 || 27 kaimai, 5 viensėdžiai
|}

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Aleksandrava, k. || || 0
|-
| Armoniškiai, vs. || || 0
|-
| Astruvka, k. || 16 || 22
|-
| Babriškėlis, k. || || 7
|-
| Babriškis, k. || || 11
|-
| Bartasiūniškis, k. || || 4
|-
| Boruvka, vs. || || 0
|-
| Brazelės, k. || || 3
|-
| Burniškiai, k. || 43 || 45
|-
| Čiobiškis, k. || 184 || 260
|-
| Darvydai, k. || || 0
|-
| Dembuvka, vs. || || 3
|-
| Diršonys, k. || || 5
|-
| Grebliaučizna, k. || || 1
|-
| Ilgojus, k. || || 5
|-
| Janionys, k. || 16 || 29
|-
| Juknonys, k. || 52 || 56
|-
| Kaimenka, vs. || || 1
|-
| Kamaika, vs. || || 4
|-
| Labūnava, k. || 18 || 21
|-
| Lapelės, k. || 178 || 238
|-
| Laukysta, vs. || || 0
|-
| Liaukiškiai, k. || || 0
|-
| Malinava, k. || || 3
|-
| Markučiai, k. || || 4
|-
| Michaluvka, vs. || || 3
|-
| Nesteriškis, vs. || || 0
|-
| Padvariai, k. || || 7
|-
| Pakerpė, k. || || 0
|-
| Pamusiai, k. || || 10
|-
| Petruvka, vs. || || 0
|-
| Pigonys, k. || || 15
|-
| Rusių Ragas, k. || 33 || 38
|-
| Skruzdėlės, k. || || 1
|-
| Smėlianka, vs. || || 0
|-
| Spietiškiai, k. || 15 || 15
|-
| Sporos, vs. || || 0
|-
| Stepanava, k. || || 2
|-
| Strazdai, k. || 14 || 11
|-
| Toliotiškis, k. || 13 || 20
|-
| Ustronė, k. || || 5
|-
| Užukamajis, vs. || || 1
|-
| Valakėlė, vs. || || 2
|-
| Žvagakalnis, k. || || 6
|}

## Seniūnaitijos

2009 m. įkurtos 5 seniūnaitijos:
* **Burniškių** seniūnaitija (149 gyv.): Burniškių k., Stepanavos k., Janionių k., Astruvkos k., Toliotiškių k., Kaimenkos vns.
* **Čiobiškio** seniūnaitija (300 gyv.): Čiobiškio k., Ustronės k., Rusių Rago k.
* **Juknonių** seniūnaitija (132 gyv.): Juknonių k., Labūnavos k., Žvagakalnio k., Babriškėlių k., Babriškių k., Diršonių k., Kamaikos vns., Michaluvkos vns., Užukamajo vns.
* **Lapelių** seniūnaitija (279 gyv.): Lapelių k., Valakėlės viensėdis., Padvarių k., Dembuvkos k., Brazelių k., Skruzdelių k.
* **Spietiškių** seniūnaitija (81 gyv.): Spietiškių k., Strazdų k., Malinavos k., Grebliaučiznos k., Markučių k., Bartasiūniškio k., Pigonių k., Ilgojaus k., Pamusių k.

## Šaltiniai
Kernavės seniūnija

**Kernavės seniūnija** – administracinis-teritorinis vienetas Širvintų rajono savivaldybės pietuose, Aukštaitijos etnografiniame regione. Centras – Kernavė.

## Geografija

Seniūnija yra dešiniajame Neries krante, ji užima 4066 ha plotą. Didelę dalį paupio užima miškai. Šalie Kernavės telkšo Kernavės ežeras, prie Neries stūkso Kernavės piliakalniai. Pagrindinis kelias – .


Kernavės sen., Lithuania - panoramio (2).jpg | Neris prie Svistūnų
Kernavės sen., Lithuania - panoramio (25).jpg | Kernavės pažintinis takas Kernavės miške
Kernavės sen., Lithuania - panoramio (66).jpg | Poguliankos apylinkės


## Istorija

Senoji Kernavės seniūnija minima nuo XVII a. vidurio.

Dabartinė seniūnija įsteigta tarp 1995 ir 2001 metų. 1998 m. patvirtintas Kernavės herbas, kurį naudoja ir seniūnija.

|-
| 2001-04  || || 494 || 1 miestelis (Kernavė), 18 kaimų, 7 viensėdžiai
|-
| 2009-09-01  || 41 || 576 || 1 miestelis, 18 kaimų, 7 viensėdžiai
|-
| 2011 m.  || || 449 || 1 miestelis, 18 kaimų, 7 viensėdžiai
|-
| 2016-08-13  || || || 1 miestelis, 18 kaimų, 7 viensėdžiai
|-
| 2021 m.  || 41 || 399 || 1 miestelis, 14 kaimų, 3 viensėdžiai
|}

## Seniūnai
* Virginijus Urbonas, 2006 m.
* Stanislovas Gaidakauskas, 2010 m.
* Birutė Jankauskienė, 2022 m.

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Ardiškis, k. || 11 || 16
|-
| Boguliuba, vs. || || 1
|-
| Čirkai, k. || || 2
|-
| Dailidžiai, vs. || || 5
|-
| Kalnynai, k. || || 6
|-
| Kernavė, mstl. || 238 || 272
|-
| Klišabalė, k. || 17 || 17
|-
| Kriveikiškis, k. || || 1
|-
| Kryžiauka I, k. || || 7
|-
| Kryžiauka II, k. || || 0
|-
| Kunigiškiai I, k. || 13 || 33
|-
| Kunigiškiai II, k. || 16 || 11
|-
| Mitkiškiai, vs. || || 0
|-
| Paežerėlis, vs. || || 0
|-
| Pakalniškiai, k. || 36 || 31
|-
| Pazaltarūnai, vs. || || 0
|-
| Pogulianka, vs. || || 1
|-
| Ramoniškiai I, k. || || 0
|-
| Ramoniškiai II, k. || || 5
|-
| Rudeikiškiai, k. || || 1
|-
| Semeniškiai, k. || || 5
|-
| Sutkiškiai, k. || 12 || 17
|-
| Svistūnai, vs. || || 0
|-
| Valiukiškiai, k. || || 2
|-
| Vičiūnai, k. || 13 || 16
|-
| Zaltarūnai, k. || || 0
|}

## Seniūnaitijos

2009 m. įkurtos 3 seniūnaitijos:
* Kernavės miestelis:
** **Kerniaus** seniūnaitija (169 gyv.): Vilniaus g., Kriveikiškio g., Ruseckų g., Kerniaus g., Senovės g., Juozo Šiaučiūno g., Klišabalės k., Kriveikiškio k., Kryžiaukos I k., Kryžiaukos II kaimas, Pazaltarūnų vns., Zaltarūnų k., Poguliankos vns., Paežerėlio vns., Rudeikiškių k., Semeniškių k.
** **Piliakalnio** seniūnaitija (240 gyv.): Traidenio g., Mindaugo g., Gedimino g., Pajautos g., Vytauto g., Pilkapio g., Šilo g.
* **Pakalniškių** seniūnaitija (167 gyv.): Ardiškio k., Čirkų k., Dailidžių vns., Kalnynų k., Kunigiškių I k., Kunigiškių II k., Pakalniškių k., Sutkiškių k., Ramoniškių I k., Ramoniškių II k., Valiukiškių k., Vičiūnų k.

## Šaltiniai
Senas Strūnaitis

**Senas Strūnaitis** – gatvinis kaimas Švenčionių rajono savivaldybėje, 2 km į šiaurės rytus nuo Naujo Strūnaičio. Etnokultūrinis kaimas, pietinėje dalyje stovi valstybės saugomas mokyklos pastatų kompleksas. Per kaimą veda akmenimis grįstas kelias. Kiek į vakarus teka Strūna.

## Etimologija

Kaimas pavadintas pagal Strūnos upelį (vandenvardinis vietovardis). Priedėlis *Senas* pridėtas siekiant kaimą skirti nuo Naujo Strūnaičio, įsikūrusio vėliau.

## Istorija

XIX a. pabaigoje Strūnaitis buvo miestelis, palivarkas ir kaimas Švenčionių apskrities Mikalavo valsčiuje, priklasė Sarių-Strūnaičio seniūnijai.

## Gyventojai

## Šaltiniai

*
Girsūdai

**Girsūdai** (arba ***Girsudai***) – kaimas Pasvalio rajono savivaldybėje, 7 km į pietryčius nuo Pasvalio. Seniūnaitijos centras. Veikia biblioteka, konditerijos gaminių gamybos bendrovė „Pasvalio Aušra“, Girsūdų žemės ūkio bendrovė. Kaimo pietvakariuose teka Orija, per kaimą teka Pyvesos intakas Karautis. Auga saugomas Girsūdų ąžuolas.

## Istorija

Spaudos draudimo metais nuo 1864 m. veikė slapta lietuvių mokykla. 1932 m. pradžios mokykla, dabar Daujėnų mokyklos pradinio ugdymo skyrius. 1863–1918 m. (su pertraukomis) Girsūdų valsčiaus, 1950–1993 m. buvo kolūkio centrinė gyvenvietė. 1961 m. atidarytas medicinos punktas, vaikų darželis, kultūros namai.

|}

## Gyventojai

## Šaltiniai

## Nuorodos
* 
* Girsūdų biblioteka
Komantas (reikšmės)

**Komantas**:
* Skalmantas arba Komantas – Gediminaičių protėvis;
* Komantas arba Skomantas – jotvingių kunigaikštis.
Pajiešmeniai

**Pajiešmeniai** (arba ***Pajiešmenė***) – kaimas Pasvalio rajono savivaldybėje, 4 km į šiaurės vakarus nuo Krinčino, prie Jiešmens upės. Seniūnaitijos centras. Yra pagrindinė mokykla (su ikimokyklinio ugdymo skyriumi), biblioteka, medicinos punktas. Išlikę Pajiešmenės dvaro rūmai (statyti 1895 m.), oficina, ūkiniai pastatai, Pajiešmenių geležinkelio stotelė.

Yra molio telkinys. Ant Jiešmens kaime sudarytas Pajiešmenių tvenkinys. Iš šiaurės rytų prieina Pajiešmenių miškas. Šalia kaimo šakojasi keliai  ir . Stovi Baltijos kelio atminimo ženklas.

## Istorija

LTSR metais Pajiešmeniai buvo Naradavos sodininkystės tarybinio ūkio centrinė gyvenvietė. Seniau pro kaimą ėjo Gubernijos–Biržų siaurasis geležinkelis, buvo Pajiešmenių geležinkelio stotelė.

## Gyventojai

1866 m. Pajiešmenių dvare buvo 5 gyventojai. 1970 m. atidaryta biblioteka.

## Šaltiniai

* Pajiešmenių kaimas
Butniūnai

**Butniūnais** vadinami kaimai:

* Biržų rajone:
** Širvėnos seniūnijoje;
** Vabalninko seniūnijoje;
* Joniškio rajone;
* Pakruojo rajone.
Dagiai

**Dagiai** – kaimas Mažeikių rajono savivaldybės pietvakariuose, į vakarus nuo Sedos. Seniūnaitijos centras. Prie Sedos-Barstyčių kelio. Šiaurėje ribojasi su Žadeikių, rytuose - su Beržėnų kaimu. Iš pietų kaimas ribojasi su Plungės rajonu. Vakarinėje dalyje yra Dagių miškas. Veikia kaimo bendruomenė, medicinos punktas, buvo pradinė mokykla.

## Istorija

Pirmą kartą Dagiai paminėti 1665 m. 

## Gyventojai

## Šaltiniai

## Nuorodos
*
Ferma (reikšmės)

Žodis **ferma** turi daug reikšmių:

## Bendrinės reikšmės
* ferma – gyvulininkystės ar paukštininkystės padalinys stambiame ūkyje; žemės ūkio įmonė, kur ūkininkaujama nuosavame ar nuomojamame žemės sklype;
* ferma – statybinė konstrukcija iš sujungtų sijų.

## Gyvenvietės
### Lenkija
* Ferma.

### Lietuva
* Ferma – Alytaus rajone;
* Ferma – Biržų rajone;
* Ferma – Ignalinos rajone;
* Mažeikių rajone:
** Ferma – Reivyčių seniūnijoje,
** Ferma – Viekšnių seniūnijoje;
* Ferma – Panevėžio rajone;
* Ferma – Radviliškio rajone;
* Ferma – Tauragės rajone;
* Ferma – Trakų rajone;
* Ferma – Vilniaus rajone.

## Mokslas
* Pjeras Ferma – prancūzų matematikas.

## Sudėtiniai pavadinimai
* Vėjo jėgainių ferma – vienoje vietovėje esančių susietų vėjo jėgainių grupė
* Didžioji Ferma teorema
* Mažoji Ferma teorema
Kubiliūnai

:: *Apie kaimą Radviliškio rajone žr. [[Kubiliūnai (Radviliškis)]]*.

**Kubiliūnai** – kaimas šiaurės rytinėje Pasvalio rajono savivaldybės dalyje, 3 km į šiaurės rytus nuo Saločių. Išlikę Kubiliūnų dvaro rūmai.

## Istorija

1992–2008 m. veikė Pasvalio rajono Kubiliūnų žemės ūkio bendrovė (Pasvalio rajono ŽŪB „Kubiliūnai“ pirmininkas Jonas Remeika).

|}

## Gyventojai

## Šaltiniai
Meilūnai

**Meilūnai** – kaimas Biržų rajono savivaldybėje, 7 km į šiaurės rytus nuo Vabalninko, prie kelio . Seniūnaitijos centras. Veikia Vabalninko mokyklos pradinio ugdymo skyrius, biblioteka, paštas (LT-41024).

## Istorija

Sovietmečiu buvo Meiliūnų apylinkės centras.

## Gyventojai

## Šaltiniai
Mieliūnai

**Mieliūnai** – kaimas Biržų rajono savivaldybėje, 5 km į šiaurės vakarus nuo Vabalninko, šalia kelio . Pro kaimą teka dešinysis Tatulos intakas Varnalizdis. Seniūnaitijos centras. Šalia kaimo esančiose kapinėse veikia Jasiuliškių koplyčia.

## Gyventojai

### Žymūs žmonės
* Mieliūnuose 1927 m. birželio 30 d. gimė kalbininkas, humanitarinių mokslų daktaras Alfonsas Laučka.

## Šaltiniai
Mikoliškis

**Mikoliškis** – kaimas Pasvalio rajono savivaldybėje, 3 km į pietus nuo Pušaloto. Seniūnaitijos centras. Veikia medicinos punktas, Pušaloto mokyklos pradinio ugdymo skyrius, biblioteka. Pro kaimą teka Lėvens kairysis intakas Amata.

## Istorija

XX a. veikė Mikoliškio geležinkelio stotelė prie Panevėžio–Joniškio geležinkelio. TSRS okupacijos metais Mikoliškis – Pušaloto apylinkės Mikoliškio paukštininkystės tarybinio ūkio (dab. žemės ūkio kooperatyvas „Mikoliškio paukštynas“) centrinė gyvenvietė. 1958 m. įsteigta pradžios mokykla, vaikų darželis, kultūros namai, 1968 m. – biblioteka.

## Gyventojai

### Žymūs žmonės

Kaime gimė:
* Barbora Burbaitė-Eidukevičienė, gydytoja (1867–1939)
* Vaidotas Jukna, pedagogas, vadybininkas (1966–)

## Šaltiniai
Kareivonys

**Kareivonys** – kaimas Elektrėnų savivaldybėje, 1 km į vakarus nuo Kietaviškių, 4 km į pietvakarius nuo Elektrėnų. Seniūnaitijos centras. Veikia Kietaviškių pagrindinė mokykla, bendrovės „Kietaviškių gausa“ (daržininkystė ir gėlininkystė žieminiuose šiltnamiuose), „Dominga Mill“ (medienos apdirbimas).

## Geografija

Šalia gyvenvietės tyvuliuoja Aujėdo ir Bedugnio ežerai, rytiniu gyvenvietės pakraščiu teka Strėvos intakas Spengla, pietryčiuose telkšo Kareivonių tvenkinys.

Į vakarus nuo gyvenvietės yra neištirtas Kareivonių piliakalnis.

## Istorija
Kareivonyse įsikūrusi Kietaviškių pagrindinė mokykla, kuri įkurta 1932 m. Kietaviškėse. Į Kareivonis perkelta 1998 m. Joje veikia Kraštotyros muziejus.

Į vakarus nuo kaimo yra Balceriškių piliakalnis, į šiaurę – Mūro Strėvininkų piliakalnis. 1995 m. Kareivonyse per archeologijos žvalgomąją ekspediciją aptikta vėlyvojo paleolito ir mezolito pradžios (VIII–V tūkstantmetis pr. m. e.) gyvenvietės pėdsakų. Kaimas () minimas 1744 m. Kietaviškių parapijos gyvenviečių sąraše. Prieš Pirmąjį pasaulinį karą klebonas K. Čepanas buvo įsteigęs slaptą lietuvių mokyklą. 1941 m. TSRS okupacinė valdžia į Sibirą ištrėmė Kareivių, 1949 m. – Kalikauskų šeimas. 

## Žymūs žmonės
Kareivonyse dirbo mokytoja, knygnešė, daraktorė Ona Lisauskaitė (1884–1954).

Kajetonas Čepanas – kunigas, lietuviškių mokyklų steigėjas, knygnešių ir daraktorių globėjas – prieš I pasaulinį karą Kareivonyse įsteigė slaptą lietuvišką mokyklą.

Kareivonyse gimė rašytojas Juozas Kralikauskas (1910–2007), Vincas Kananavičius – Lietuvos kariuomenės karininkas.

## Gyventojai

### Žymūs žmonės
Kaime gimė:
* Juozas Kralikauskas, rašytojas.
* Vytautas Markauskas, TSRS ir Lietuvos kariuomenės karininkas, pulkininkas.

## Ekonomika

Kaime veikia žemės ūkio įmonės Kietaviškių gausa šiltnamių auginimo padalinys.

## Šaltiniai

## Nuorodos
*
Šakiai (reikšmės)

**Šakiais** vadinamos gyvenvietės:

## Lietuva
* Šakiai – miestas pietvakarių Lietuvoje;
* kaimas Jonavos rajone;
* kaimas Kauno rajone;
* kaimas Molėtų rajone;
* kaimas Šilalės rajone;
* kaimas Tauragės rajone:
** Gaurės seniūnijoje,
** Lauksargių seniūnijoje;
* kaimas Ukmergės rajone;
* kaimas Vilkaviškio rajone;
* kaimas Zarasų rajone.

## Rusija

Kaliningrado srityje:
* Šakiai (Verchovojė), buvusioje Rytprūsių Pilkalnio apskrityje, dabar Krasnoznamensko rajone;
* Šakiai (Jermolovas), Nemano rajone.
Vaitkūnai

**Vaitkūnai** – kaimas Anykščių rajono savivaldybės šiaurės rytuose. Seniūnaitijos centras. Yra biblioteka (nuo 1950 m.), paštas (LT-29045). Šalia – Gykių-Vaitkūnų botaninis draustinis.

## Gyventojai

## Šaltiniai

## Nuorodos
*
Taormina

**Taormina** () – miestas Italijoje, Sicilijoje, Mesinos provincijoje. Maždaug nuo 400 m. pr. m. e. šioje vietoje buvo senovės graikų kolonija *Tauromenium*, 212 m. pr. m. e. miestą valdė romėnai.

2024 m. mieste gyveno 10 433 gyventojai. Taormina yra populiari, turistų lankoma vieta.

Šalia Taorminos yra *Isola Bella* gamtos rezervatas, *Capo Sant' Andrea* urvai. Netoliese – didžiausias veikiantis ugnikalnis Europoje – Etna.

*Teatro greco* (Graikų teatras), senovinio teatro griuvėsiai, iš tiesų yra ne graikų, o II a. pr. m. e. buvusio tikrojo graikų teatro vietoje pastatytas romėnų teatras. Diametras – 109 metrai, ir tai yra antras pagal dydį tokio tipo teatras Sicilijoje. Šiuo metu jame rengiami operos ir dramos vaidinimai, muzikos koncertai.

Nuo XIX a. pabaigos Taorminoje apsigyveno nemažai menininkų, rašytojų, intelektualų, tarp kitų – David Herbert Lawrence ir Wilhelm von Gloeden. Jau virš 50 metų rengiamas Taorminos kino festivalis, kurio metu filmai rodomi senajame Graikų teatre pastatytame ekrane.

2022 m. JAV serialo Baltasis lotusas 2 sezono veiksmas vyksta Taorminoje, visos serialo scenos buvo filmuotos pačiame mieste ir aplinkėse vietose.

2017 m. mieste įvyko 43-asis Didžiojo septyneto susitikimas.

## Šaltiniai
Sausų akių sindromas

**Sausų akių sindromas** – akių negalavimas, atsirandantis dėl nuolatinio darbo uždarose ir dirbtinai vėdinamose patalpose, vėjo nugairinimo, nuo radiatorių ir elektrinių prietaisų skleidžiamos šilumos. Akis peršti, graužia, atsiranda pojūtis primenantis, kad į jas būtų pribirę smėlio ar įkritęs koks svetimkūnis. Todėl akys išsausėja, sumažėja jų drėkinimas ašaromis.

Akių išsausėjimas atsiranda ir dėl darbo prie kompiuterio, kai dėl įtempto žiūrėjimo į monitorių sulėtėja mirksėjimas nuo 20 iki 12 kartų per minutę. Rečiau mirksint, akys nepakankamai sudrėkinamos ašaromis. Mirksint ašaros drėkina akies paviršių ir apsaugo rageną. Ašarų liaukos kasdien pagamina apie 2 ml ašarų, kuriose yra fermentų, mikroelementų, vitaminų. Kai ašarų išskiriama mažiau, akių paviršius ima sausėti, pakinta akių paviršių dengiančios ašarų plėvelės storis.

Simptomai:
* Paraudę vokai;
* Perštėjimas;
* Padidėjęs jautrumas .

Kitos priežastys:
* Cukrinis diabetas;
* Sąnarių ligos;
* Aukštas kraujo spaudimas;
* Hormonų veiklos pokyčiai.

## Nuorodos
* Sausų akių sindromas 
* Sausų akių sindromas - ligos aprašymas
AIBO

**AIBO** (**A**rtificial **I**ntelligence Ro**BO**t) – šuo robotas, sukurtas Sony firmos. Pirmasis modelis buvo išleistas 1999 m.

AIBO moka vaikščioti, dėl įmontuotų vaizdo kameros ir infraraudonųjų spindulių daviklių gali reaguoti į aplinką. Atskiria komandas ir veidus. Robotas yra pilnai autonominis: sugeba mokytis ir tobulėti, reaguodamas į šeimininką ar kitus AIBO robotus. Roboto dizainą sukūrė Hajime Sorayama. Buvo išleista įvairių modifikacijų AIBO modelių.

2006 m. sausio 26 d. Sony paskelbė, kad nutraukia AIBO ir kitų robotikos produktų gamybą, taip pat ir humanoidinio roboto QRIO tobulinimą.

## Modeliai
* Pradiniai ERS-110 ir ERS-111 modelai
* ERS-210 ir ERS-220 „Cylon“
* ERS-311 „Latte“, ERS-312 „Macaron“ ir ERS-31L Buldogų variantai
* ERS-7, ERS-7M2, ir ERS-7M3 ilgaausis modelis
* Mind 1, Mins 2, Mind 3

## Programinė įranga
Roboto elgesį valdo programinė įranga, kuri yra įrašyta į atminties kortelę (). AIBO užprogramuoti instinktai jam leidžia judėti, žaisti su žaislais ar šeimininku, patenkinti smalsumą. AIBO pats įsikrauna ir pabunda po imituojamo miego. Roboto gamintojai tvirtina, kad AIBO gali jausti laimę, liūdesį, baimę, nustebimą, antipatiją ir pyktį.

## Sandara
AIBO turi įvairių daviklių, kurie matuoja temperatūrą, atstumą, pagreitį ir kitus parametrus.
AIBO sukurtas OPEN-R architektūra, viduje yra RISC procesorius, kurį valdo ОСРВ Aperios. Atmintis įrašomą į atminties kortelę. AIBO akis atitinka vaizdo kamerą, taip pat yra mikrofonas ir garsiakalbis.
Vilnoja

**Vilnója** – ežeras rytų Lietuvoje, Vilniaus rajone, 8 km į pietus nuo Maišiagalos miestelio, tuoj į šiaurę nuo Sudervės. Ežeras telkšo rininės kilmės duburyje. Ilgis iš pietvakarių į šiaurės rytus 2,3 km, plotis iki 0,56 km. Altitudė 169,7 m. Giliausia ežero vieta (33,7 m) yra jo rytinėje dalyje. Kranto linija vingiuota, patys krantai aukštoki. Ežero dugnas padengtas sapropelingu moliu. Centrinėje ežero dalyje yra palyginti nemaža mišku apaugusi (5,2 ha) sala. Pakrantės vietomis apaugę miškeliais, vietomis plyti pievos, dirbami laukai. Pietuose įteka upelis iš Kaušelio ežero, o šiaurėje išteka Vilnojos upė, įtekanti į Dūkštos upę.

Prie Vilnojos įsikūrusi Sudervė, Brinkiškės (sodų bendrijos), Kryžinė ir Užuežerė. Ežero vakarinėje pakrantėje įsikūręs skulptūrų parkas „Vilnoja“, įrengtas paplūdimys, vandenlenčių pramogų parkas, veikia 2 kaimo turizmo sodybos.

## Šaltiniai
Bernardo Provenzano

**Bernardo Provenzano** (gimė 1933 m. sausio 31 d. - 2016 m. liepos 13 d.) – Sicilijos mafijos bosas, vadovavęs *korleoniečių* klanui iš Korleonės miestelio ir, manoma, *de facto* visai Sicilijos mafijai, nuo pirmtako Salvatorės Riinos arešto 1993 iki jo paties arešto 2006-aisiais.

Bernardo Provenzano buvo teisėsaugos struktūrų ieškomas 43 metus, ir dėl sugebėjimo slapstytis pramintas *Korleonės fantomu*. Tačiau beveik neabejotina, kad esminis sugebėjimo nepakliūti teisėsaugai į rankas faktorius buvo ryšiai su politikais, policininkais, verslininkais. Kita jo pravardė buvo *Traktorius Benis* (sicilietiškai *Binnu u tratturi*).
Gaidelis

**Gaidelis** – riedulys Neries vagoje, Jonavos rajono Užusalių seniūnijoje, ties Krėslynų kaimu. Gaidelis kyšo arčiau dešiniojo upės kranto prie Drąseikių kaimo (Lapių sen., Kauno raj.). Respublikinės reikšmės geologijos paminklas nuo 1964 m., ir respublikinės reikšmės archeologijos paminklas nuo 1972 m.
Didžiausias Lietuvos upių akmuo.

## Padavimai

Pasak vietinių gyventojų, vietovėje šalia akmens, vaidendavosi. „Pro šalį važiuojantys susivėlinę keleiviai girdėdavo kalimą, matydavo kažką sėdint ant akmens ir net eidavo pypkę užsidegti, nes būdavo šaukiami tikraisiais vardais. Kartais tiesiog
klaidžiodavo ir negalėdavo pro tą vietą pravažiuoti. Viskas išnykdavo tik užgiedojus gaidžiui“.

Padavimai, perduodami iš kartos į kartą apie Gaidelio akmenį lėmė objekto išlikimą bei vertinimą. Tarpukaryje Neries rieduliai buvo sprogdinami, o Gaidelio akmuo liko neliestas.

Sinonimai: Gaidelis, Gaidelio akmuo, Gaidys, Krėslynų akmuo.

## Duomenys

Matmenys:
* ilgis – 4,76 m.
* plotis – 4,71 m.
* aukštis – 4,06 m.
* perimetras – 14,61 m.

## Geologija

Riedulio uoliena – amfibolitinis - biotitinis granitas, rudas su tamsiai pilkais ir juodais įtarpais, porfyriškas, gigantogrūdis, stambiagrūdis ir vidutingrūdis. Uolieną sudarantys mineralai: kalio feldšpatas, plagioklazas, kvarcas, biotitas, cirkonas, apatitas; kristalinių grūdelių dydžiai: kalio feldšpato – iki 15&nbsp;mm, biotito – 3&nbsp;mm, plagioklazo – <3&nbsp;mm, kvarco – <2,5&nbsp;mm; struktūra – porfyriška (mikroklinas), poikilitinė (plagioklazo, kvarco įaugimai kalio feldšpato kristaluose), įvairiagrūdė (gigantogrūdė, stambiagrūdė ir vidutingrūdė); tekstūra – masyvi.

## Vardo kilmė

Vienas iš Gaidelio vardo kilmės padavimų byloja, kad senais laikais dešiniajame Neries krante gyvenęs žmogus, kuris laikydavęs daug gaidžių. Gaidžiai labai pešdavosi ir, bėgdami vienas nuo kito, užskrisdavo net ant akmens, kuris gulėjo Neries upėje. Žmonės pravardžiuodami sakydavo: „Ir vėl gaidelis“. Taip atsiradęs toks pavadinimas.

## Šaltiniai ir nuorodos

* Detalus akmens aprašymas 
* Jonavos krašto muziejaus archyvas.
* Jonavos centrinės bibliotekos kraštotyros skyriaus archyvas.
* Jonavos savivaldybės paminklotvarkos skyriaus archyvas.
* Žeimių kraštiečių klubo „Žeimių ainiai“ archyvas.
* R. Matulis, Istoriniai akmenys. Vilnius 1990, psl. 51.
* G. Isokas, Lietuvos gamtos paminklai, Vilnius 1995, psl. 58.
* R. Karaliūnienė, Jonava, Lietavos kraštas, Vilnius 1999, psl. 7,56.
* Jonavos krašto gamta, Marijampolė 2001, psl. 47.
* N. Smolina, Ką legendos byloja, Kėdainiai 2002, psl. 33,34.
* K. Avižonis, S. Kolupaila ir I. Končius, 20 kelionių po Kauno apskritį, Kaunas 1937, psl. 55,56.
* KPCA, F-4, ap.5, sv.72, Jonavos rajono gamtos, istorijos ir kultūros paminklų žemėlapis (1988 m.).90 g (E-2) GR (AR-226).
DjVu

**DjVu** – kompiuterinis failų formatas, skirtas saugoti grafinei informacijai. Dažniausiai DjVu formatu saugomi skanuoti dokumentai, knygos. DjVu naudojama vilnelių glaudinimo technologija, kurios pagalba galima suglaudinti grafinę informaciją neprarandant kokybės, suglaudinta informacija užima labai nedaug vietos, todėl šis formatas vis populiarėja internetiniuose puslapiuose.

DjVu failų formatas yra laikomas PDF formato alternatyva, teigiama, jog nuskenuoti DjVu dokumentai užima mažiau atminties negu PDF dokumentai. Taip pat, kaip ir PDF failuose, DjVu failuose gali būti ir OCR teksto sluoksnis, kuris palengvina teksto kopijavimo ir paieškos operacijas.

DjVu formatą palaiko dauguma dokumentų peržiūros programų, pvz., Okular, Evince,  SumatraPDF.

## Panaudojimo galimybės

* DjVu failus galima įterpti į internetines svetaines. Kad tokie įterpiniai būtų matomi reikalingas DjVu įskiepis naršyklei.
* Daug DjVu failų galima sugrupuoti į tam tikrus katalogus, tokiu būdu galima turėti visą rinkinį paveiksliukų viename faile.

## Šaltiniai

## Nuorodos
* DjVuLibre puslapis
* pdf2djvu
* djvu.org 
* djvu.com
* Cuminas DjVu SDK
Balansas

**Balansas** – (lotyniškai *bis* 'dukart' + *lanx* 'svarstyklių lėkštė') apskaitinis dokumentas, naudojamas įmonės ar įstaigos turimam turtui ir jo priklausomybei parodyti.

## Balanso sandara

Jo viena pusė kairėje vadinama *aktyvu* ( 'veiklus'), dešinė – *pasyvu* ( 'neveiklus'). 

Balanso aktyve nurodoma įmonės ar įstaigos valdomo turto vertė:  materialus ar  nematerialus turtas, suteiktos skolon prekės, skolos (debitoriai). Balanso pasyve nurodoma pagal vertę kam tas turtas priklauso: akcininkai, pinigų, paslaugų skolininkai (kreditoriai). Visada įmonės ar įstaigos turtas kažkam priklauso, todėl aktyve ir pasyve rodomas turtas turi sutapti. Taip pat dar yra užbalansinė balanso dalis. Jame nurodomas išsinuomotas turtas ar paimtos prekės ar lėšos, kurios nepriklauso įmonei ar įstaigai ir jos su juo nieko negali daryti. 

Supaprastintas balanso pavyzdys

## Balanso panaudojimas

Balansas tik iš dalies parodo įmonės ar įstaigos finansinį stovį ir turimą turtą. Ypač straipsniai suteiktos skolon prekės ar paslaugos, turimi vertybiniai popieriai, skolos gali būti beviltiškos, vertybiniai popieriai tik brangiai įvertinti. Taip pat ir pastatai gali būti įsigyti akivaizdžiai padidinta ar sumažinta verte. Vienas iš balanso svarbiausių straipsnių yra pelnas. Balanso straipsnyje nurodyto pelno suma nereiškia, kad visą jį galima paimti pinigais. Be to, visas įmonės turtas gali būti beviltiškai praskolintas ir rodomas debitoriuose. Tai reiškia, kad balansas daugiau reikalingas sutikrinti apskaitos aritmetiką.

Ką nors spręsti iš balanso galima tik pasitikint pateikta atskaitomybe.

Norint nustatyti įmonės vertę, reikia tiesiog pažiūrėti pasyve, kiek turto priklauso akcininkams paskirsčius pelną. Norint nustatyti įstaigos vertę, reikia pažiūrėti pasyve kiek turto priklauso valstybei. Finansinėje atskaitomybėje šis turtas bus įrašytas likutine verte, kuri apskaičiuojama iš ilgalaikio turto įsigijimo savikainos atimant sukauptą nusidėvėjimą. Nusidėvėjimas rodomas atskirai pasyvinėje balanso pusėje.

## Balanso sudarymo reglamentavimas

Siekiant palengvinti įmonių ir įstaigų kontrolę, įprastai valstybės patvirtina balanso formas. Taip pat valstybės dažniausiai prie balanso reikalauja pateikti kitus atskaitomybės dokumentus, tokius kaip paaiškinamasis raštas, pelno ar nuostolio ataskaita, kokius nors turto dalių apyvartinius žiniaraščius.
Cirkliškio seniūnija

**Cirkliškio seniūnija** – administracinis-teritorinis vienetas Švenčionių rajono savivaldybės viduryje, Dzūkijos etnografiniame regione. Centras – Cirkliškis, seniūnijos administracija įsikūrusi Cirkliškio dvaro rūmuose. Seniūnijoje yra 3 autobusų stotelės, lėktuvų (naudojamų žemės ūkyje) pakilimo takas, žemės ūkio mokykla, biblioteka, sporto aikštynas ir salė, baras, 3 parduotuvės.

## Geografija

Seniūnijos plotas 4722 ha, iš jų 1750 ha užima miškai, 2543 ha žemės ūkio naudmenos, 429 ha kitos paskirties plotai. Seniūnija išsidėsčiusi pietryčių ir pietvakarių kryptimi nuo Švenčionių. Seniūnijos teritorijoje yra Cirkliškio kraštovaizdžio draustinis su IV–XIV a. piliakalniu (Perkūno kalnu), Kunigiškės kraštovaizdžio draustinis. Piliakalnį supa miškas su didžiule biologine įvairove. Šalia piliakalnio mažas ežerėlis. Bogutiškės kaimo laukuose stūkso II a. p. m. e. – II m. e. a. Bogutiškės piliakalnis. Pietiniame seniūnijos pakraštyje yra Peršaukščio ežeras, per seniūnijos teritoriją teka upeliai – Saria, Mėžia, Kūna.

Pagrindinis kelias – .


Cirkliškis, Lithuania - panoramio (3).jpg | Kraštovaizdis į rytus nuo Cirkliškio
Cirkliškio sen., Lithuania - panoramio (2).jpg | Modžiūnų apylinkės


## Istorija

Įkurta 1995 m. vietoje Cirkliškio apylinkės.

|-
| 2001-04  || || 1067 || 18 kaimų, 4 viensėdžiai
|-
| 2009-09-01  || 47 || 1125 || 18 kaimų, 4 viensėdžiai
|-
| 2011 m.  || || 875 || 18 kaimų, 4 viensėdžiai
|-
| 2016-08-13  || || || 19 kaimų, 2 viensėdžiai
|-
| 2021 m.  || || 755 || 18 kaimų
|}

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Ažuraistis, vs. || || 5
|-
| Baldoniškė, k. || || 0
|-
| Beržynė, k. || 13 || 11
|-
| Bogutiškė, k. || || 0
|-
| Cirkliškis, k. || 435 || 496
|-
| Ežerinčiškė, k. || || 11
|-
| Kazliškė, k. || || 8
|-
| Kunigiškė, k. || 10 || 13
|-
| Margumiškis, k. || 36 || 55
|-
| Merlinas, k. || 19 || 14
|-
| Mėžionys, k. || 56 || 54
|-
| Myliai, k. || 46 || 47
|-
| Modžiūnai, k. || 38 || 47
|-
| Naujasodis, k. || || 11
|-
| Papinigiai, k. || || 0
|-
| Peršaukštis, k. || || 5
|-
| Pirktinė II, k. || || 0
|-
| Poškonys, k. || 16 || 8
|-
| Rėviškė, vs. || || 0
|-
| Salomenka, k. || 26 || 29
|-
| Vaiškūnai, k. || 30 || 52
|}

## Seniūnaitijos

2009 m. įsteigtos 5 seniūnaitijos:
* **Cirkliškio I** seniūnaitija: Aukštaičių g., Liepų alėjos g., Pergalės g.
* **Cirkliškio II** seniūnaitija: Artojų g., Draugystės g., Pušų g., Žilvičių g.
* **Merlino** seniūnaitija: Merlino k., Mylių I k., Mylių II k., Salomenkos vs.
* **Mėžionių** seniūnaitija: Bogutiškės k., Baldoniškės vs., Ežerinciškės k., Kunigiškės k., Mėžionių k., Modžiūnų k., Naujasodžio k., Peršaukščio k., Papinigių k., Pirktinių II k.
* **Vaiškūnų** seniūnaitija: Ažuraisčio vs., Beržynės k., Kazliškės k., Margumiškio k., Poškonių k., Rėviškės k., Vaiškūnų k.

## Šaltiniai
Magūnų seniūnija

**Magūnų seniūnija** – administracinis-teritorinis vienetas Švenčionių rajono savivaldybės pietvakariuose, Dzūkijos etnografiniame regione. Centras – Magūnai.

## Geografija

Seniūnia įsikūrusi pasienyje su Baltarusija, joje yra Algirdėnų telmologinis draustinis, Buivydžių hidrografinis draustinis, Eitūniškės telmologinis (pelkių) draustinis, Družilių, Noselėnų, Šeškynės pilkapynai, Prienų piliakalnis, taip pat yra 13 ežerų. Yra Baluošos durpynas. Pietine riba teka Neris, vakarine – Žeimena, rytine – Baluoša.

Pagrindiniai keliai –  ir , vakariniu pakraščiu eina Vilniaus–Daugpilio geležinkelis.


Magūnų sen., Lithuania - panoramio (9).jpg | Algirdėnų apylinkės
Magūnų sen., Lithuania - panoramio.jpg | Buivydžių–Beregovkos pėsčiųjų tiltas per Nerį


## Istorija

Įkurta 1995 m. vietoje Magūnų apylinkės.

|-
| 2001-04  || || 1033 || 23 kaimai, 12 viensėdžių
|-
| 2009-09-01  || 101 || 1105 || 23 kaimai, 12 viensėdžių
|-
| 2011 m.  || || 736 || 23 kaimai, 12 viensėdžių
|-
| 2016-08-13  || || || 25 kaimai, 8 viensėdžiai
|-
| 2021 m.  || || 603 || 19 kaimų, 4 viensėdžiai
|}

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Adamavas, vs. || || 0
|-
| Algirdėnai, k. || || 4
|-
| Andriukėnai, k. || 17 || 21
|-
| Balingradas, k. || || 0
|-
| Baluoša, k. || || 1
|-
| Bareišiūnai, k. || || 11
|-
| Bendrovė, k. || || 4
|-
| Beregovka, vs. || || 0
|-
| Brižiai, k. || || 10
|-
| Čerėnai, k. || 29 || 37
|-
| Dalia, k. || || 0
|-
| Dalininkai, k. || || 5
|-
| Dalka, k. || || 2
|-
| Daučiūniškės, k. || || 3
|-
| Družiliai, k. || 22 || 30
|-
| Eitūniškė, k. || || 0
|-
| Karalinavas, vs. || || 2
|-
| Kazimieriškė, k. || || 0
|-
| Kūniškė, vs. || || 0
|-
| Magūnai, k. || 211 || 225
|-
| Malinovka, vs. || || 2
|-
| Moliai, k. || || 2
|-
| Noselėnai, k. || 12 || 24
|-
| Paežeriai, k. || || 0
|-
| Pitliuvka, vs. || || 0
|-
| Prienai, k. || 239 || 309
|-
| Punžionys, k. || 12 || 19
|-
| Raubiškiai, k. || || 5
|-
| Skaistašilis, k. || || 0
|-
| Šeškynė, k. || || 17
|-
| Šukeliškė, vs. || || 0
|-
| Vebliai, k. || || 3
|-
| Žaliašilis, vs. || || 0
|}

## Seniūnaitijos

2009 m. įsteigtos 4 seniūnaitijos:
* **Andriukėnų** seniūnaitija: Adamavo vs., Andriukėnų k., Baluošos k., Dalininkų k., Daučiūniškių k., Eitūniškės k., Kūniškės vs., Malinovkos vs., Vėblių vs.
* **Čerėnų** seniūnaitija: Balinavo vs., Balingrado k., Brižių k., Družilių k., Čerėnų k., Pitliuvkos vs., Dalios k., Dalkos k., Kazimieriškės k., Karalinavo vs., Noselėnų k., Paežerių vs., Raubiškių k.
* **Magūnų** seniūnaitija: Algirdėnų k., Magūnų k., Bendrovės k, Punžionių k., Šeškynės k., Skaistašilio k., Žaliašilio vs.
* **Prienų** seniūnaitija: Bareišiūnų k., Beregovkos vs., Molių k., Prienų k., Perčinės vs., Šukeliškės vs.

## Šaltiniai
San Andreaso lūžis

**San Andreaso lūžis** () yra tektoninis lūžis JAV, Kalifornijos valstijoje. Jo ilgis, įvairių šaltinių duomenimis, ~1100-1287 km.

San Andreaso lūžis susiformavo konservatyviajame tektoninių plokščių pakraštyje: ties juo Ramiojo vandenyno plokštė slysta palei Šiaurės Amerikos plokštę šiaurės kryptimi, o Chuano de Fukos plokštė nyra po Šiaurės Amerikos plokšte.

## Lūžio struktūra
San Andreaso lūžį sudaro trys segmentai:
* pietinis (vadinamasis Mohavio) segmentas, kuriame susidaro daug žemės drebėjimo židinių;
* vidurinysis (centrinis) segmentas, kuris pasižymi tuo, kad plokščių pakraščiai vienas kito atžvilgiu slenka sklandžiai, nesukeldami staigių seisminių judesių;
* šiaurinis segmentas, kuriame yra trijų tektoninių plokščių jungtis (Ramiojo vandenyno, Šiaurės Amerikos ir Chuano de Fukos plokštės), formuojanti seismiškai labai aktyvią zoną.

## Didieji žemės drebėjimai
Istoriniu laikotarpiu San Andreas lūžio zonoje kilo keturi stiprūs žemės drebėjimai:
* 1857 m. – vidurio ir pietų Kalifornijoje (~8 magnitudės);
* 1906 m. – didysis San Francisko žemės drebėjimas (~7,8 magnitudės). Epicentras buvo arti San Francisko miesto. Drebėjimo metu ir jo sukeltuose gaisruose žuvo ~3000 žmonių;
* 1989 m. – šalia Santa Kruso miesto (~7,1 magnitudės),
* 2004 m. rugsėjo 28 d. – ~6,0 magnitudės.

## Įvairenybės
Populiarus mitas, kad Kalifornijos pusiasalis gali atitrūkti nuo kontinento ir nugrimzti į vandenyno dugną (ši tema panaudota netgi kinematografijoje, būtent, filme „Supermenas“, kai piktasis herojus susprogdina branduolinį užtaisą, ir pusiasalis ima slinkti į vandenyną). Iš tikrųjų taip nutikti negali, nes San Andreas lūžis yra ne konstruktyvusis pakraštys, t. y. tektoninės plokštės ne tolsta viena nuo kitos, o slysta viena kitos atžvilgiu.
Varpas

**Varpas** – mechaninis įtaisas garsui generuoti, naudojamas kaip priemonė akustiniams signalams skleisti arba muzikos instrumentas. Priskiriamas idiofonams. Tai tuščiaviduris, į kūgį panašios formos korpusas, kuriame kabo judama šerdis. Tai muzikos instrumentas, kurį galima girdėti iš toliausiai.

Būdingas Europos kultūrai. Dažniausiai gaminamas iš metalo, rečiau iš medienos ar keramikos. Varpai naudojami bažnyčiose, jiems pakabinti statomos varpinės. Darniai skambančių varpų komplektas vadinamas kariljonu.

Ispanijos miesteliuose ir kaimuose skambinimas varpais () yra šimtmečius besitęsiantis labai svarbus kultūrinis reiškinys, kuriame garsu užkoduojami svarbiausi vietos bendruomenės atpažįstami kodai. Jie suburia bendruomenę ir praneša apie svarbiausius įvykius: dienos laiką, pamaldas, laidotuves, kūdikio gimimą, stichines nelaimes ir pan. Skambinant naudojamos įvairios technikos, leidžiančios išgauti skrtingus garsus. Varpininkų žinios ir įgūdžiai perduodami iš kartos į kartą. Dėl savo svarbos ir tradicijos 2022 m. jis yra pripažintas nematerialiuoju pasaulio paveldu. 2024 m. į šį paveldą įtraukta ir varpų skambinimo tradicija Italijoje.

## Istorija

Varpai, pakabinti aukštuose bokštuose, nuo seno kviesdavo žmones susirinkti, drauge džiaugtis, švęsti, melstis, gintis nuo priešų.

Patys skambiausi varpai buvo liejami iš bronzos, tačiau dėl brangumo, sunkiais laikais varpus liedino iš plieno ir ketaus. XIX a. pr. Švedijoje varpai buvo daromi iš stiklo, kai kur – iš molio, o 1928 m. Meisene (Vokietija) meistrai padarė 37 porcelianinių varpų kolekciją – nuo mažiausio iki didžiausio.

Vienam varpui nulieti reikėdavo 2-3 metų. Meistrui tai būdavo didelė atsakomybė, nes negalima iš anksto apskaičiuoti garso skambesio. Kiekvieno varpo baigimas būdavo didelis įvykis.

Manoma, kad seniausias varpas Lietuvoje yra Semeliškių varpas išlikęs Semeliškių Šv. Lauryno bažnyčioje – datuojamas 1442 m., o Semeliškėse laikomas nuo 1927 m. Sunkiausias pasaulyje varpas yra Maskvos kremliuje ir vadinasi „Varpų karalius“ (; 1733–1735 m. nulietas tėvo ir sūnaus Matorinų, sveriantis 202 tonas, 6,14 m aukščio). 2004 m. pastatytas Sergijevo Posado mieste (Rusija) varpas sveria 72 tonas, o garsas girdimas net už 100 km. Kinijoje yra varpas sveriantis 108 tonas.

## Skambinimas varpais
Yra trys pagrindiniai skambinimo varpais būdai:
* seniausias būdas – įsiūbuoti varpo metalinį kūgį taip, kad jo viduje pakabinta šerdis pati imtų daužytis į varpo šonus vienodu ritmu. Taip dažniausiai skamba bažnyčių varpai;
* Rusijoje nuo seno varpininkai įsiūbuodavo šerdį taip, kad ji atsitrenktų į kūgį;
* jei varpas skamba pranešdamas laiką, jo niekas nesiūbuoja: varpas suskamba tuomet, kai į jo šoną trinkteli tam tikri plaktukai.

## Išnašos
Royal Air Force

**RAF** ( – „Karališkosios oro pajėgos“) – Jungtinės Karalystės karinės oro pajėgos. RAF yra seniausios pasaulyje nepriklausomos karinės oro pajėgos. RAF suformuotos 1918 m. balandžio 1 d. Nuo tada Jungtinės Karalystės ginkluotosiose pajėgose šios pajėgos užėmė svarbią vietą: dalyvavo Antrajame pasauliniame kare, Persijos įlankos karuose.

RAF yra vienos didžiausių oro pajėgų visame pasaulyje. RAF sudaro 832 orlaiviai (2018 m. duom.) ir 33 200 aktyvaus personalo narių, 3300 rezervistų (2021 m. duom.).
RAF naudoja modernias technologijas, pvz., „Eurofighter Typhoon“ lėktuvus.

## Išnašos
RAF

Santrumpa **RAF** žymi šias organizacijas:

# Rote Armee Fraktion;
# Royal Air Force;
# Rygos Autobusų Fabrikas.
Tel Avivas

**Tel Avivas** (arba ***Tel Avivas-Jafa***; , ) – Izraelio miestas, išsidėstęs šalies vakaruose, Viduržemio jūros pakrantėje. Didžiausias Izraelio uostamiestis, metropolinė teritorija (Guš Danas), finansų ir prekybos centras. Tel Avivo apskrities centras. Iš gyventojų 96,1 proc. – žydai. Taip pat laikinai gyvena apie 50 tūkst. nelegalių darbininkų iš užsienio. Kartu su metropoline teritorija Tel Avive gyvena 3,8 mln. gyventojų.

Tel Avive gausu sodų ir parkų, iš kurių didžiausias – *Ganei Yehoshua* parkas. 2003 m. liepą Tel Avivo Baltasis miestas (miesto dalis, kurioje būdingi bauhaus stiliaus pastatai) įtrauktas į UNESCO pasaulio paveldo sąrašą.

## Etimologija

Tel Avivas hebrajų kalba reiškia „pavasario kalva“. Toks vardas minimas 1902 m. politinio sionizmo pradininko Teodorui Herclio knygoje „Altneuland“. Dabartinis vardas mena ir senovės miestą Tel Abibą, minimą Ezechielio knygoje. Tai buvo šumerų miestas ant kalvos (telis) netoli Nipūro dabartiniame Irake.

## Istorija

Jafos vietovė apgyvendinta jau apie 4000 metų. Ji buvo užimta egiptiečių, persų, graikų. 68 m. pr. m. e. Jafą sugriovė romėnai. 1126 ir 1191 m. gyvenvietę užėmė kryžiuočiai, tačiau galiausiai Jafa liko pavaldi arabams. 1909 m. kaip Jafos priemiestis įkurtas Tel Avivas. Gyvenvietė augo lėtai, o 1916 m., I pasaulinio karo metu, jos gyventojai buvo evakuoti į Turkiją. 1917 m. britams paėmus regiono kontrolę gyventojai sugrąžinti. 1921 m. Jafoje prasidėjo antižydiškos demonstracijos ir dauguma Jafos žydų persikėlė į Tel Avivą. 1931–1936 m. miestas pradėjo sparčiai augti dėl žydų imigracijos iš Nacių Vokietijos. 1948 m. žydai jėga užėmė Jafą, kurios dauguma gyventojų buvo arabai. Tel Avivas tapo laikinąja naujosios Izraelio valstybės sostine. Miestą bombardavo Egipto karinės oro pajėgos. 1949 m. sostinė perkelta į Jeruzalę, o Tel Avivas ir Jafa sujungti į vieną savivaldybę. Į miestą ir toliau vyko žydai emigrantai iš viso pasaulio, ypač Europos. Dėl tautinių ir religinių konfliktų Tel Avive dažnai vykdomi teroristiniai išpuoliai.

## Ekonomika ir susisiekimas

Tel Avivas svarbiausias Izraelio ekonomikos centras. Mieste yra daugybės Izraelio ir tarptautinių kompanijų centrinės būstinės. Mieste vystoma maisto, tekstilės, chemijos, metalo apdirbimo, elektronikos, medienos apdirbimo pramonė. Poligrafija. Deimantų šlifavimas. Tel Avivas svarbus transporto mazgas. Mieste yra didžiausia pasaulyje autobusų stotis. Netoli Tel Avivo yra du tarptautiniai oro uostai: *Dov Hoz* ir *Ben Gurion*. Miestas yra svarbus turizmo centras.

## Kultūra
* Didžiausias šalyje Tel Avivo universitetas, įkurtas 1953 m.
* Operos rūmai, kuriuose koncertavo garsiausi pasaulio operos solistai
* Habimos teatras
* *Eretz Israel* muziejus, kuriame saugomi vertingi archeologiniai eksponatai
* Tel Avivo meno muziejus
* Žydų diasporos muziejus
* *Batey Haosef* muziejus, kuriame vaizduojama Izraelio karinių pajėgų

## Žymūs žmonės
* Giladas Cukermanas (1971–), lingvistas

## Sportas
### Futbolas
* Beitar-Shimshon Tel Aviv FC
* Bnei Yehuda Tel Aviv FC
* Hapoel Tel Aviv FC
* Maccabi Jaffa FC
* Maccabi Tel Aviv FC
* Shimshon Tel Aviv FC

## Šaltiniai
Guš Danas

**Guš Danas** () – Tel Avivo miesto Izraelyje metropolinė teritorija. Įeina į Tel Avivo ir Centrinę apskritis. Tai didžiausia šalyje metropolinė teritorija. Joje gyvena apie 3.5 mln. gyventojų. Yra išskiriamas vidinis ir išorinis lygmuo.

;Vidinį sudaro:
: Tel Avivas, Bat Jamas, Holonas, Ramat Hašaronas, Givatajimas, Bnei Brakas, Herzlija, Or Jehuda, Givat Šmuelis, Kirjat Onas.

;Išorinį sudaro:
: Petah Tikva, Hod Hašaronas, Kfar Saba, Raanana, Jehudas, Ramla, Lodas, Rišon Lezionas, Nes Ziona, Rehovotas.